Marmer-drilvis

Die Marmer-drilvis (Torpedo sinuspersici) is 'n rog wat voorkom aan die ooskus van Afrika van die Rooisee tot by Koffiebaai. In Engels staan die rog bekend as die Marbled torpedo.

 Voorkoms 
Die lyf is plat en rond (die pektorale vinne is groot en plat soos twee vlerke en vorm 'n geheel met die lyf) met die oë aan die bokant en die kieue aan die onderkant. Bo-op die stert is twee dorsale vinne. Bo-op die lyf langs die oë is twee organe wat 'n elektriese skok kan lewer - tot 220 volt. Die rog is roes bruin tot swart gevlek aan die bokant. Die rog word 1.3 m wyd oor die vlerke gemeet.

 Habitat en gewoontes 
Die rog word gevind op sand bodems tot in 300 m diep water; ook in strandmere. Die rog is ovivivipaar met 9 - 22 kleintjies wat gebore word op 'n keer. Die Marmer-drilvis jag gewoonlik in die nag, 'n meter bo die bodem. Gedurende die dag lê die rog op die bodem bedek met sand en skok enige prooi dood.

 Sien ook 
 Alfabetiese lys van visse
 Lys van Suider-Afrikaanse visse volgens wetenskaplike name
 Lys van varswater visfamilies
 Lys van visfamilies

 Bron 
 Coastal Fishes of Southern Africa. Phil & Elaine Heemstra. 2004. 

 Verwysings 

 Eksterne skakel 
 http://fishbase.org/summary/Torpedo-sinuspersici.html

Kategorie:Drilvisse